open-index/open-wikipedia-markdown huggingface dataset:
แมนแฮตตัน

**แมนแฮตตัน** () เป็นหนึ่งใน 5 เขตการปกครองท้องถิ่นของนครนิวยอร์ก ตั้งอยู่บนเกาะแมนแฮตตันที่ปากแม่น้ำฮัดสัน ประกอบไปด้วยเกาะแมนแฮตตันและเกาะเล็ก ๆ ที่อยู่ติดกัน คือ เกาะโรสเวลต์ (Roosevelt Island), เกาะแรนดัลส์ (Randall's Island), เกาะวาร์ด (Wards Island), เกาะกอฟเวิร์นเนอส์ (Governors Island), เกาะลิเบอร์ตี (Liberty Island), เกาะเอลลิส, เกาะอูตัน (U Thant Island)  รวมถึงมาร์เบิลฮิลล์ แมนแฮตตันมีจำนวนประชากรมากเป็นอันดับ 3 จาก 5 เขตการปกครองท้องถิ่นของนครนิวยอร์ก นครนิวยอร์กส่วนดั้งเดิมนั้นมีจุดเริ่มต้นจากส่วนล่างของแมนแฮตตัน จากนั้นในปี ค.ศ. 1898 (พ.ศ. 2441) เมืองก็ขยายตัวขึ้น ถึงแม้ว่าแมนแฮตตันจะเป็นส่วนที่เล็กมากที่สุด แต่ก็เป็นส่วนที่มีความเจริญมากที่สุด บริเวณนครนิวยอร์กเป็นหนึ่งในบริเวณที่มีประชากรหนาแน่นที่สุดในสหรัฐอเมริกา และหนาแน่นสุดในโลกแห่งหนึ่ง ด้วยจำนวนประชากร 1,634,795 คน ในปี ค.ศ.2008 (พ.ศ. 2551) บนพื้นที่ 22.96 ตารางไมล์ (59.47 ตารางกิโลเมตร) หรือคิดว่า 72,201 คนต่อตารางไมล์ (27,485 คนต่อตารางกิโลเมตร) อีกทั้งเป็นหนึ่งในเขตที่ร่ำรวยที่สุดแห่งหนึ่งในสหรัฐอเมริกา รายได้เฉลี่ยต่อปีต่อคนสูงกว่า 100,000 ดอลลาร์สหรัฐ (หรือประมาณ 3,100,000 บาท) 

แมนแฮตตันเป็นแหล่งศูนย์กลางธุรกิจ วัฒนธรรม และการเงินที่สำคัญของโลกแห่งหนึ่ง เป็นที่ตั้งของตลาดหลักทรัพย์นิวยอร์ก (NYSE) บนวอลล์สตรีตและตลาดหลักทรัพย์แนสแด็กซึ่งเป็นศูนย์กลางการเงินในโลก เป็นที่ตั้งของสื่อหลายแขนง ไม่ว่าจะเป็นวิทยุ โทรทัศน์ และบริษัทสื่อต่าง ๆ ล้วนตั้งอยู่ที่นี่ทั้งสิ้น แมนแฮตตันมีแลนด์มาร์กที่มีชื่อเสียงหลายแห่ง รวมถึงพิพิธภัณฑ์และมหาวิทยาลัย นอกจากนี้ยังเป็นที่ตั้งสำนักงานใหญ่ของสหประชาชาติ

## ศัพทมูลวิทยา
ชื่อเกาะ "แมนแฮตตัน" ได้รับมาจากคำว่า แมนนา-ฮาทา (Manna-hata) เหมือนที่เขียนไว้ในสมุดจดของรอเบิร์ต จิวเอต ในปี ค.ศ. 1609 (พ.ศ. 2152) แผนที่ในปี ค.ศ. 1610 (พ.ศ. 2153) ปรากฏชื่อ แมนนาฮาทา ถึงสองครั้ง ทั้งฝั่งตะวันตกและตะวันออกของแม่น้ำเมารีซียึส (ภายหลังคือแม่น้ำฮัดสัน)

## หมายเหตุ

## อ้างอิง

## แหล่งข้อมูลอื่น


หมวดหมู่:นครนิวยอร์ก
หมวดหมู่:เกาะในนครนิวยอร์ก
หินตะกอน

[thumb| [โขดหินอุลูรู|อุลูรู หรือหินแอร์ส (Ayers Rock) เป็น กลุ่มหินทรายขนาดใหญ่ในนอร์เทิร์นเทร์ริทอรี ประเทศออสเตรเลีย]]
[thumb|right|400px|ภาพหินโผล่ของชั้นหินตะกอน 2 ชนิด คือชั้นหินปูนวางซ้อนทับชั้นหินดินดานปนปูน ณ [ที่ราบสูงคัมเบอร์แลนด์ รัฐเทนเนสซี สหรัฐอเมริกา]]

**หินตะกอน** () คือ หินที่เกิดจากการตกตะกอนของเม็ดแร่ที่ได้จากการผุพังของหินชนิดใดก็ได้ที่ผิวโลก และถูกพัดพาไปโดย น้ำ ลม หรือธารน้ำแข็ง แล้วจับตัวกันแข็งเป็นหิน หรือเกิดจากการตกตะกอนทางเคมีของสารละลายจากในน้ำ ในลำธาร ทะเล หรือมหาสมุทร เนื่องจากปฏิกิริยาทางเคมีหรือการระเหยของน้ำ ที่อุณหภูมิปกติบนผิวโลก ลักษณะเด่นของหินตะกอน คือ การเกิดเป็นชั้นหลายๆชั้น อาจมีซากดึกดำบรรพ์ หรือแสดงลักษณะโครงสร้างของการตกตะกอนตามลำดับอายุซึ่งอาจจะเกิดจากการทับถมได้

## การเรียกชื่อ
เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า "หินชั้น" แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยเป็นที่นิยมสักเท่าไร ในทั่วไปนี้ให้ใช้ชื่อ "หินตะกอน" ในการเรียกชื่อหินตะกอนแทนคำว่า *หินชั้น*

## ประเภทของหินตะกอน
นักธรณีวิทยาจำแนกหินตะกอนตามลักษณะการเกิดออกเป็น 3 กลุ่มคือ
* หินตะกอนอนุภาค (Clastic rocks) 
** หินกรวดมน (Conglomerate) เป็นหินเนื้อหยาบเกิดจากตะกอนซึ่งเป็นหิน กรวด ทราย ที่ถูกกระแสน้ำพัดพามาอยู่รวมกันแล้วแข็งตัว สารละลายในน้ำใต้ดินทำตัวเป็นซิเมนต์ประสานให้อนุภาคใหญ่เล็กเหล่านี้ เกาะตัวกันเป็นก้อนหิน
** หินทราย (Sandstone) เป็นหินตะกอนเนื้อละเอียดปานกลาง เกิดจากการทับถมตัวของทรายเป็นระยะเวลานาน มีองค์ประกอบหลักเป็นแร่ควอรตซ์ คนโบราณใช้หินทรายแกะสลัก สร้างปราสาท และทำหินลับมีด
** หินดินดาน (Shale) เป็นหินตะกอนเนื้อละเอียดมาก เนื่องจากประกอบด้วยอนุภาคทรายแป้งและอนุภาคดินเหนียวทับถมกันเป็นชั้นบาง ๆ ขนานกัน เมื่อทุบหินจะแตกตัวตามรอยชั้น (ฟอสซิลมีอยู่ในหินดินดาน) ดินเหนียวที่เกิดดินดานใช้ทำเครื่องปั้นดินเผา
* หินตะกอนเคมี (Chemical sedimentary rocks)
** หินปูน (Limestone) เป็นหินตะกอนคาร์บอเนต เกิดจากการทับถมของตะกอนคาร์บอเนตในท้องทะเล ทั้งจากสารอนินทรีย์ และซากสิ่งมีชีวิต เช่น ปะการัง และกระดองของสัตว์ทะเล ซึ่งถับถมกันภายใต้ความกดดันและตกผลึกใหม่เป็นแร่แคลไซต์จึงทำปฏิกิริยากับกรด หินปูนใช้ทำเป็นปูนซิเมนต์ และใช้ในการก่อสร้าง
** หินเชิร์ต (Chert) หินตะกอนเนื้อแน่นแข็ง เกิดจากการตกผลึกใหม่ เนื่องจากน้ำพาสารละลายซิลิกาเข้าไปแล้วระเหยออก ทำให้เกิดผลึกซิลิกาแทนที่เนื้อหินเดิม หินเชิร์ตมักเกิดขึ้นใต้ท้องทะเล เนื่องจากแพลงตอนที่มีเปลือกเป็นซิลิกาตายลง เปลือกของมันจะจมลงทับถมกัน หินเชิร์ตจึงปะปนอยู่ในหินปูน
* หินตะกอนอินทรีย์ (Organic sedimentary rocks)
** ถ่านหิน (Coal) เกิดจากการทับถมของซากพืชที่ยังไม่เน่าเปื่อยไปหมดเนื่องจากสภาวะออกซิเจนต่ำ สภาวะเช่นนี้เกิดตามห้วยหนองคลองบึง ในแถบภูมิอากาศแบบเส้นศูนย์สูตร การทับถมทำให้เกิดการแรงกดดันที่จะระเหยขับไล่น้ำและสารละลายอื่น ๆ ออกไป ยิ่งมีปริมาณคาร์บอนมากขึ้นถ่านหินจะยิ่งมีสีดำ เริ่มจาก พีต เป็นถ่านหินคุณภาพต่ำ ลิกไนต์ (Lignite) เป็นถ่านหินคุณภาพปานกลาง มีมากที่เหมืองแม่เมาะ จ. ลำปาง บิทูมินัส เป็นถ่านหินมีคุณภาพดีกว่าลิกไนต์ แอนทราไซต์ (Anthracite) เป็นถ่านหินคุณภาพสูง ต้องนำเข้าจากต่างประเทศ นอกจากนี้ยังมี ซับบิทูมินัส เป็นถ่านหินที่มีคุณภาพอยู่ระหว่างลิกไนต์กับบิทูมินัส ซึ่งพบได้ในประเทศไทยเท่านั้น 

หมวดหมู่:หินตะกอน
การก่อการร้าย

[thumb|250px|[ยูไนเต็ดแอร์ไลน์ เที่ยวบินที่ 175 ที่ถูกจี้ พุ่งเข้าชนอาคารเวิลด์เทรดเซ็นเตอร์ ในนครนิวยอร์ก ระหว่างเหตุวินาศกรรม 11 กันยายน ค.ศ. 2001]]
คำว่า **การก่อการร้าย** () เป็นคำที่ยังไม่มีการจำกัดความในกฎหมายอาญาที่มีผลผูกมัดตามกฎหมายและได้รับการยอมรับอย่างสากล การจำกัดความโดยทั่วไปของการก่อการร้ายนั้นหมายถึงเพียงพฤติการณ์รุนแรงซึ่งมีเจตนาที่จะก่อให้เกิดความกลัว กระทำการเพื่อจุดประสงค์ทางศาสนา การเมืองหรืออุดมการณ์อย่างใดอย่างหนึ่ง เป็นการกระทำที่จงใจหรือไม่ใส่ใจต่อความปลอดภัยของผู้ที่ไม่เกี่ยวข้อง (พลเรือน) และกระทำโดยองค์กรที่ไม่ใช่หน่วยงานของรัฐใด ๆ

"การก่อการร้าย" เป็นข้อกล่าวหาทางการเมืองและอารมณ์ ซึ่งยิ่งเป็นการทำให้การให้คำจำกัดความที่แม่นยำยิ่งยากขึ้นไปอีก การศึกษาได้พบการจำกัดความ "การก่อการร้าย" มากกว่า 100 แบบ แนวคิดของการก่อการร้ายนั้นอาจเป็นหัวข้อโต้เถียงด้วยตัวของมันเอง เนื่องจากมันถูกใช้อย่างบ่อยครั้งโดยหน่วยงานของรัฐเพื่อลดความชอบธรรมของศัตรูการเมืองหรืออื่น ๆ และมีศักยภาพที่จะเพิ่มความชอบธรรมให้แก่รัฐในการใช้กำลังกับผู้ต่อต้าน ซึ่งการใช้กำลังเช่นนี้อาจถูกอธิบายว่าเป็นการสร้าง "ความกลัว" ขึ้นโดยศัตรูการเมืองนั้นด้วย

การก่อการร้ายเป็นการกระทำโดยองค์กรการเมืองอย่างกว้างขวางเพื่อสนับสนุนเป้าหมายของตนเอง ซึ่งมีการดำเนินการทั้งพรรคการเมืองฝ่ายซ้ายและฝ่ายขวา กลุ่มชาตินิยม กลุ่มศาสนา กลุ่มปฏิวัติ และรัฐบาลซึ่งปกครอง ลักษณะทั่วไปคือการใช้ความรุนแรงอย่างขาดการพิจารณาต่อผู้ที่ไม่เกี่ยวข้องเพื่อจุดประสงค์ในการเพิ่มความเป็นที่รู้จักให้กับกลุ่ม แนวคิด หรือบุคคล

## ดูเพิ่ม
* สงครามต่อต้านการก่อการร้าย
* รายชื่อองค์กรก่อการร้าย

## อ้างอิง

## แหล่งข้อมูลอื่น

* United Nations: Conventions on Terrorism
* United Nations Office on Drugs and Crime: 
* UNODC – United Nations Office on Drugs and Crime – Terrorism Prevention
* Terrorism and international humanitarian law, International Committee of the Red Cross
* UK Counter Terrorism Policing
* ประมวลกฎหมายอาญา - ภาค 1 ความผิด - ลักษณะ 1/1 ความผิดเกี่ยวกับการก่อการร้าย  - กฎหมายที่เกี่ยวข้องกับการก่อการร้ายในประเทศไทย

การก่อการร้าย
หมวดหมู่:ความสัมพันธ์ระหว่างประเทศ
หมวดหมู่:ความกลัว
25 กรกฎาคม

วันที่ **25 กรกฎาคม** เป็นวันที่ 206 ของปี (วันที่ 207 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 159 วันในปีนั้น

## เหตุการณ์
* พ.ศ. 607 (ค.ศ. 64) - เพลิงไหม้กรุงโรมนานถึง 6 วัน 6 คืน ซึ่งเชื่อว่าจักรพรรดิเนโรเป็นผู้บงการวางเพลิง
* พ.ศ. 2452 (ค.ศ. 1909) - หลุยส์ เบลรีโอ นักบินชาวฝรั่งเศส เป็นบุคคลแรกที่บินข้ามช่องแคบอังกฤษ
* พ.ศ. 2486 (ค.ศ. 1943) - สงครามโลกครั้งที่สอง: เบนิโต มุสโสลินีถูกบังคับให้ลาออกจากตำแหน่งผู้นำอิตาลี
* พ.ศ. 2495 (ค.ศ. 1952) - เปอร์โตริโกกลายเป็นเครือรัฐปกครองตนเองของสหรัฐ
* พ.ศ. 2516 (ค.ศ. 1973) - สหภาพโซเวียตส่งมาร์ส 5 ขึ้นสู่อวกาศ
* พ.ศ. 2521 (ค.ศ. 1978) - หลุยส์ บราวน์ เด็กหลอดแก้วคนแรกของโลก เกิด
* พ.ศ. 2543 (ค.ศ. 2000) - เครื่องบินคองคอร์ดของสายการบินแอร์ฟรานซ์ เที่ยวบิน 4590 เกิดอุบัติเหตุตก หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
* พ.ศ. 2546 (ค.ศ. 2003) - แลนซ์ อาร์มสตรอง ชนะเลิศการแข่งขันตูร์เดอฟร็องส์ เป็นสมัยที่ 6 ติดต่อกัน

## วันเกิด
* พ.ศ. 2437 (ค.ศ. 1894) - วอลเตอร์ เบรนแนน นักแสดงรางวัลออสการ์ ชาวอเมริกัน (ถึงแก่กรรม 21 กันยายน พ.ศ. 2517)
* พ.ศ. 2451 (ค.ศ. 1908) - แจ็ก กิลฟอร์ด นักแสดงชาวอเมริกัน (ถึงแก่กรรม 4 มิถุนายน พ.ศ. 2533)
* พ.ศ. 2476 (ค.ศ. 1933) - พิทยา บุณยรัตพันธุ์ นักร้องเพลงลูกกรุงชาวไทย (ถึงแก่กรรม 14 เมษายน พ.ศ.2553)
* พ.ศ. 2484 (ค.ศ. 1941) - เอ็มเม็ทท์ ทิลล์ เป็นเด็กชายชาวอเมริกัน (ถึงแก่กรรม 28 สิงหาคม พ.ศ. 2498)
* พ.ศ. 2498 (ค.ศ. 1955) - อีมาน (นางแบบ) นางแบบ, นักแสดงชาวอเมริกัน
* พ.ศ. 2500 (ค.ศ. 1957) - ว่าน จือเหลียง นักแสดงชาวฮ่องกง
* พ.ศ. 2504 (ค.ศ. 1961) - แคทเธอรีน เคลลี่ แลง นักแสดงชาวอเมริกัน
* พ.ศ. 2504 (ค.ศ. 1961) ยัง มี-กย็อง นักแสดงชาวเกาหลีใต้
* พ.ศ. 2510 (ค.ศ. 1967) - แมตต์ เลอบลังก์ นักแสดงชาวอเมริกัน
* พ.ศ. 2514 (ค.ศ. 1971) - มิเรียม ชอร์ นักแสดงหญิงชาวอเมริกัน
* พ.ศ. 2515 (ค.ศ. 1972) - มาซายูกิ โอกาโนะ นักฟุตบอลชาวญี่ปุ่น
* พ.ศ. 2516 (ค.ศ. 1973) - เควิน ฟิลลิปส์ นักฟุตบอลชาวอังกฤษ
* พ.ศ. 2517 (ค.ศ. 1974) - สเตฟาโน คูกูรา นักฟุตบอล ชาว บราซิล
* พ.ศ. 2519 (ค.ศ. 1976) - เทรา แพทริก นักแสดงหนังโป๊ชาวอเมริกัน
* พ.ศ. 2525 (ค.ศ. 1982) 
** แบรด เรนโฟร นักแสดงชาวอเมริกัน (ถึงแก่กรรม 15 มกราคม พ.ศ. 2552)
* พ.ศ. 2529 (ค.ศ. 1986) - ฮุลกี นักฟุตบอลชาวบราซิล
* พ.ศ. 2531 (ค.ศ. 1988) 
** เปาลิญญู (นักฟุตบอล) นักฟุตบอลชาวบราซิล
* พ.ศ. 2538 (ค.ศ. 1995) - มารีอา สาคารี นักเทนนิสอาชีพชาวกรีก

## วันถึงแก่กรรม
* พ.ศ. 2525 (ค.ศ. 1982) - เจือ จักษุรักษ์ ผู้บุกเบิกการเพาะกายในไทย

## วันสำคัญและวันหยุดเทศกาล
*พ.ศ. 2545 (ค.ศ. 2002), พ.ศ. 2564 (ค.ศ. 2021) - วันเข้าพรรษา
*คริสตจักรโรมันคาทอลิก - วันฉลองนักบุญยากอบ บุตรเศเบดี
* ประเทศเปอร์โตริโก - วันรัฐธรรมนูญ (พ.ศ. 2495)

## แหล่งข้อมูลอื่น
* BBC: On This Day
* Today in History: July 25 

กรกฎาคม 25
หมวดหมู่:กรกฎาคม
ออโตมาตา

**ออโตมาตา** อาจหมายถึง:

* เครื่องกลอัตโนมัติ เป็นความหมายตามรากศัพท์ หมายถึงเครื่องจักรกลที่สามารถเคลื่อนไหวได้เอง
* ออโตมาตา ในวิทยาการคอมพิวเตอร์เชิงทฤษฎี หมายถึงโมเดลทางคณิตศาสตร์ที่ศึกษาเกี่ยวกับเครื่องจักรสถานะจำกัด
วอชิงตัน

**วอชิงตัน** อาจหมายถึง
* **[[วอชิงตัน ดี.ซี.]]** (Washington, D.C.) - เมืองหลวงของสหรัฐอเมริกา อยู่บริเวณตะวันออกของประเทศติดกับรัฐแมริแลนด์
* **[[รัฐวอชิงตัน]]** (Washington) - รัฐในสหรัฐอเมริกาตั้งอยู่ทางชายฝั่งตะวันตกของประเทศ
* **[[จอร์จ วอชิงตัน]]** (George Washington) - ประธานาธิบดีคนแรกของสหรัฐอเมริกา
* **[[อนุสัญญาวอชิงตัน]]** (Washington Convention)
* **[[วอชิงตัน (รัฐเวอร์จิเนีย)]]** (Washington) เมืองวอชิงตันตั้งอยู่ในรัฐเวอร์จิเนีย ห่างจากวอชิงตัน ดี.ซี. มาทางทิศตะวันตกประมาณ 100 กิโลเมตร
* **[[วอชิงตันสแควร์ (กรุงเทพมหานคร)|วอชิงตันสแควร์]]** อดีตย่านในเขตคลองเตย กรุงเทพมหานคร

; ชื่อมหาวิทยาลัย
* **[[มหาวิทยาลัยวอชิงตัน]]** (University of Washington) ในเมืองซีแอทเทิล รัฐวอชิงตัน
* **[[มหาวิทยาลัยวอชิงตัน เซนต์หลุยส์|มหาวิทยาลัยวอชิงตัน]]** (Washington University) ในเมืองเซ็นต์หลุยส์ รัฐมิสซูรี
* **[[มหาวิทยาลัยวอชิงตันสเตต]]** (Washington State University) ในเมืองพัลล์แมน รัฐวอชิงตัน

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
ทฤษฎีบทห้าสี

**ทฤษฎีบทห้าสี** (five color theorem) ในทางทฤษฎีกราฟ กล่าวว่า แผนที่สามารถระบายสีได้ด้วยสีไม่เกินห้าสี ที่จริงแล้วมันเป็นจริงโดยอัตโนมัติตามทฤษฎีบทสี่สีอยู่แล้ว แต่ทฤษฎีบทนี้มีความน่าสนใจตรงที่มันสามารถพิสูจน์ได้ง่ายกว่ามาก

## บทพิสูจน์โดยสังเขป
300px|thumb|right|จุดยอด v, จุดยอดโดยรอบ และวิถีสองวิถีที่มีเส้นทับกัน ซึ่งทำให้ขัดกับความเป็นระนาบของ G
เนื่องจากแผนที่ทุก ๆ อัน สามารถนำมาเขียนใหม่เป็นกราฟเชิงระนาบได้ จึงเพียงพอที่จะพิสูจน์ว่า กราฟเชิงระนาบ G ทุกกราฟสามารถระบายจุดยอดได้ด้วยสีไม่เกิน 5 สี โดยจุดยอดที่มีเส้นเชื่อมถึงกัน จะต้องไม่เป็นสีเดียวกัน

ทฤษฎีนี้ใช้ความจริงที่ว่า กราฟเชิงระนาบทุกกราฟต้องมีอย่างน้อย 1 จุดยอด ที่มีดีกรีไม่เกิน 5 (วิธีการพิสูจน์วิธีหนึ่ง คือ การใช้ลักษณะเฉพาะของออยเลอร์) 

ให้ v คือ จุดยอดที่มีดีกรีไม่เกิน 5 นี้ เราสามารถลบ v ออกจาก G และอ้างโดยอุปนัยว่า G−{v} สามารถระบายได้ด้วยสีไม่เกิน 5 สี จากนั้นนำ  v ใส่กลับเข้ามาแล้วระบายสีให้กับมัน ถ้าเราไม่สามารถระบายสี  v ได้ด้วยสีใดสีหนึ่ง แสดงว่า v เชื่อมอยู่กับจุดยอด 5 จุด ที่มีสีต่างๆกัน ให้จุด 5 จุดนี้ชื่อ v1, v2, v3, v4, v5 ตามลำดับเข็มนาฬิกา (ลำดับนี้สามารถขึ้นอยู่กับวิธีการที่เราวาดรูปกราฟ G) และสมมติให้จุดยอดเหล่านี้มีสี 1, 2, 3, 4, 5 ตามลำดับ

เปลี่ยนสี v1 ให้เป็น 3 แล้วเปลี่ยนสีจุดยอดทุกอันที่ชน (การชนในที่นี้ คือ มีสีซ้ำกันและมีเส้นเชื่อมต่อถึงกันอยู่) ให้มีสี 1 จากนั้นเปลี่ยนจุดยอดทุกอันที่ชนกับสี 1 นี้ ให้เป็นสี 3 ทำลักษณะเช่นนี้ไปเรื่อย ๆ จนกระทั่งไม่มีการชนเกิดขึ้นอีก หากการทำเช่นนี้ไม่ได้ไปเปลี่ยนสี v3 เราจะสามารถระบายสี 1 ลงบน v ได้ แต่หาก v3 ถูกเปลี่ยนสี แสดงว่ามีวิถีที่ประกอบด้วยจุดยอดที่มีสี 1 และ 3 เท่านั้น เชื่อม  v1 กับ v3 อยู่ (ดูรูปประกอบ)

เปลี่ยนสีของ v2 ให้เป็น 4 โดยใช้วิธีการเดียวกับการเปลี่ยนสีของ v1 เราแน่ใจว่า v4 จะไม่ถูกเปลี่ยนสีเป็น 2 มิฉะนั้นแล้ววิถีที่มีจุดยอดสี 2 และ 4 เท่านั้น ที่เชื่อมระหว่าง v2 กับ v4 จะตัดกับวิถีที่เชื่อม v1 กับ v3 ที่ได้กล่าวก่อนหน้านี้ ซึ่งขัดกับความเป็นระนาบของ G (ดูรูปประกอบ) ดังนั้น เราสามารถระบาย v ด้วยสี 2 ได้

## ดูเพิ่ม
* ทฤษฎีบทสี่สี

หมวดหมู่:การให้สีกราฟ
หมวดหมู่:ทฤษฎีบททางคณิตศาสตร์
มาตรรายรับและผลผลิตของประเทศ

**มาตรวัดรายรับและผลผลิตของประเทศ** () เป็นเครื่องมือทางเศรษฐศาสตร์ เพื่อประมาณมูลค่าของสินค้าและบริการภายในระบบเศรษฐกิจ ในการคำนวณใช้ระบบของ บัญชีประชาชาติ หรือ การทำบัญชีประชาชาติ ที่ถูกพัฒนาขึ้นในช่วงคริสต์ทศวรรษ 1940 มาตรวัดที่ใช้ทั่วไปคือ ผลิตภัณฑ์มวลรวมประชาชาติ (Gross National Product, GNP)  ผลิตภัณฑ์มวลรวมในประเทศ (Gross domestic product, GDP)  รายได้มวลรวมประชาชาติ (Gross National Income, GNI) ผลิตภัณฑ์ประชาชาติสุทธิ (Net National Product, NNP) และ รายได้ประชาชาติสุทธิ (Net National Income, NNI)

## ผลผลิตมวลรวมประชาชาติ
ผลผลิตมวลรวมประชาชาติ หรือ จีเอ็นพี (Gross national product, GNP) คือมาตรวัดผลผลิตทางเศรษฐกิจภายในดินแดนใด&nbsp;ๆ ในเชิงของทุนการคลัง ในช่วงเวลาหนึ่ง ผลิตภัณฑ์มวลรวมเป็นหนึ่งในมาตรวัดรายรับและผลผลิตของประเทศ

หมวดหมู่:เศรษฐศาสตร์มหภาค
อิตาลี (แก้ความกำกวม)

**อิตาลี** อาจหมายถึง
* ประเทศอิตาลี ประเทศในทวีปยุโรป
* ภาษาอิตาลี ภาษาที่ใช้เป็นหลักในประเทศอิตาลี
* ชาวอิตาลี บุคคลที่เกิดและโตในประเทศอิตาลี
* คาบสมุทรอิตาลี
ลักเซมเบิร์ก (แก้ความกำกวม)

**ลักเซมเบิร์ก** (Luxembourg) อาจหมายถึง

* ประเทศลักเซมเบิร์ก – ประเทศหนึ่งในทวีปยุโรป
* ลักเซมเบิร์ก (เมือง) – เมืองหลวงของประเทศลักเซมเบิร์ก
* มณฑลลักเซมเบิร์ก – จังหวัดหนึ่งในประเทศเบลเยียม
* พระราชวังลุกซ็องบูร์และสวนลุกซ็องบูร์ – สถานที่ในกรุงปารีส ประเทศฝรั่งเศส
* ภาษาลักเซมเบิร์ก
หญ้า

**หญ้า** เป็นวงศ์ของพืชดอกใบเลี้ยงเดี่ยวที่มีจำนวนมากและมีแทบทุกหนแห่ง โดยมีประมาณ 780 สกุลและประมาณ 12,000 สปีชีส์ ทำให้หญ้าเป็นวงศ์พืชที่ใหญ่เป็นอันดับ 5 โดยเป็นรองเพียงวงศ์ทานตะวัน, วงศ์กล้วยไม้, วงศ์ถั่ว และวงศ์เข็ม

หญ้าเป็นวงศ์พืชที่มีความสำคัญทางเศรษฐกิจมากที่สุด โดยสามารถนำธัญพืช เช่น ข้าวโพด, ข้าวสาลี, ข้าว, ข้าวบาร์เลย์ และข้าวฟ่าง ไปผลิตอาหารหลักหรือให้อาหารสัตว์ที่ผลิตเนื้อได้ พวกมันให้พลังงานทางอาหารมากกว่าครึ่งหนึ่ง (51%) ของพลังงานทางอาหารทั้งหมด ผ่านการบริโภคของมนุษย์โดยตรง แบ่งเป็นข้าว 20%, ข้าวสาลี 20%, ข้าวโพด 5.5% และธัญพืชอื่น ๆ 6% สมาชิกวงศ์หญ้าบางส่วนใช้เป็นวัสดุก่อสร้าง (ไม้ไผ่, มุงจาก และฟาง) ในขณะที่บางส่วนเป็นเชื้อเพลิงชีวภาพ ผ่านการแปลงข้าวโพดเป็นเอทานอล

ทุ่งหญ้าอย่างสะวันนาและแพรรีที่มีหญ้าเป็นส่วนใหญ่ ประมาณการว่าครอบคลุมไปถึง 40.5% ของพื้นที่ผิวโลก (ไม่นับกรีนแลนด์และแอนตาร์กติกา) หญ้ายังมีส่วนสำคัญต่อพืชพรรณในสภาพแวดล้อมต่าง ๆ ซึ่งรวมไปถึง พื้นที่ชุ่มน้ำ, ป่า และทุนดรา

ถึงแม้ว่าโดยทั่วไปจะเรียกหญ้าทะเล, กก และวงศ์กกเป็น "หญ้า" แต่ทั้งหมดอยู่นอกวงศ์นี้ โดยกกและวงศ์กกมีความคล้ายคลึงกับหญ้าตรงที่อยู่ในอันดับ Poales แต่หญ้าทะเลอยู่ในอันดับ Alismatales อย่างไรก็ตาม ทั้งหมดอยู่ในกลุ่มพืชใบเลี้ยงเดี่ยว

## ศัพทมูลวิทยา
จอห์น เฮนด์ลีย์ บาร์นฮาร์ตเป็นผู้คิดค้นศัพท์ Poaceae ใน ค.ศ. 1895 โดยอิงจากชื่อเผ่า Poeae ที่รอเบิร์ต บราวน์อธิบายไว้ใน ค.ศ. 1814 และสกุล *[[Poa]]* ที่คาร์ล ลินเนียสอธิบายไว้ใน ค.ศ. 1753 ศัพท์นี้มาจากภาษากรีกโบราณว่า 

## สมุดภาพ

ไฟล์:Golf bunkers Filton.jpg|
ไฟล์:GrassOnStone.jpg|
ไฟล์:Cows in green field - nullamunjie olive grove.jpg|


## อ้างอิง

## แหล่งข้อมูลอื่น

*

หมวดหมู่:หญ้า
CSI

**CSI** เป็นตัวอักษรย่อ อาจหมายถึง
* **' รายการโทรทัศน์เกี่ยวกับการสืบสวนสอบสวน
** **', ซีรีส์ที่มีเนื้อเรื่องคาบเกี่ยวมาจาก CSI: Crime Scene Investigation
** **', ซีรีส์ที่มีเนื้อเรื่องคาบเกี่ยวมาจาก CSI: Crime Scene Investigation และ CSI: Miami
* ''[[Construction Specifications Institute]]'' **(CSI)''' ชื่อสถาบันที่กำหนดรหัสมาตรฐานของขั้นตอนและวัสดุการก่อสร้าง และเป็นชื่อรหัสมาตรฐานของการก่อสร้าง เช่น CSI 04200 เป็นรหัสของการก่อผนังอิฐ และ CSI 04270 เป็นรหัสของ การก่อผนังอิฐแก้ว
หนู

**หนู** เป็นสกุลของสัตว์ฟันแทะ ที่อยู่ในวงศ์ Muridae ใช้ชื่อสกุลว่า *Rattus* มีการกระจายพันธุ์อยู่ในซีกโลกที่เรียกว่า "โลกเก่า" อันได้แก่ ทวีปเอเชีย, ยุโรป และแอฟริกา 

ตัวเมียเข้าสู่วัยเจริญพันธุ์เมื่ออายุได้ 2–3 เดือน    ในขณะที่ตัวผู้อายุ 3 เดือนขึ้นไป

## การจำแนก
* สกุล *Rattus*
** *[[Rattus adustus]]*
** *[[Rattus annandalei]]*
** *[[Rattus argentiventer]]*
** *[[Rattus baluensis]]*
** *[[Rattus bontanus]]*
** *[[Rattus burrus]]*
** *[[Rattus colletti]]*
** *[[Rattus elaphinus]]*
** *[[Rattus enganus]]*
** *[[Rattus everetti]]*
** *[[หนูจี๊ด|Rattus exulans]]*
** *[[Rattus feliceus]]*
** *[[Rattus foramineus]]*
** *[[Rattus fuscipes]]*
** *[[Rattus giluwensis]]*
** *[[Rattus hainaldi]]*
** *[[Rattus hoffmani]]*
** *[[Rattus hoogerwerfi]]*
** *[[Rattus jobiensis]]*
** *[[Rattus koopmani]]*
** *[[Rattus korinchi]]*
** *[[Rattus leucopus]]*
** *[[Rattus losea]]*
** *[[Rattus lugens]]*
** *[[Rattus lutreolus]]*
** *[[Rattus macleari]]*
** *[[Rattus marmosurus]]*
** *[[Rattus mindorensis]]*
** *[[Rattus mollicomulus]]*
** *[[Rattus montanus]]*
** *[[Rattus mordax]]*
** *[[Rattus morotaiensis]]*
** *[[Rattus nativitatis]]*
** *[[Rattus nitidus]]*
** *[[หนูบ้าน|Rattus norvegicus]]*
** *[[Rattus novaeguineae]]*
** *[[Rattus osgoodi]]*
** *[[Rattus palmarum]]*
** *[[Rattus pelurus]]*
** *[[Rattus praetor]]*
** *[[Rattus ranjiniae]]*
** *[[หนูท้องขาว|Rattus rattus]]*
** *[[Rattus sanila]]*
** *[[Rattus sikkimensis]]*
** *[[Rattus simalurensis]]*
** *[[Rattus sordidus]]*
** *[[Rattus steini]]*
** *[[Rattus stoicus]]*
** *[[Rattus tanezumi]]*
** *[[Rattus tawitawiensis]]*
** *[[Rattus timorensis]]*
** *[[Rattus tiomanicus]]*
** *[[Rattus tunneyi]]*
** *[[Rattus turkestanicus]]*
** *[[Rattus villosissimus]]*
** *[[Rattus xanthurus]]*

## พาหะนำโรค
หนูถูกระบุว่า เป็นพาหะนำโรค 5 โรค  ได้แก่
# กาฬโรค 
# โรคเลปโตสไปโรซีส หรือ โรคฉี่หนู 
# โรคสครับไทฟัส หรือไข้รากสาด 
# โรคทูลารีเมีย หรือโรคไข้กระต่าย 
# โรคพยาธิ เช่น พยาธิใบไม้ปอด พยาธิตัวกลม

โดยการขุดค้นทางซากดึกดำบรรพ์ที่เป็นฟันของหนูในแถบประเทศตะวันออกกลางที่ติดกับทะเลเมดิเตอร์เรเนียน พบว่า หนูได้คุกคามโดยเข้ามาอยู่ในชุมชนมนุษย์เพื่อคุ้ยหาอาหารตั้งแต่ยุคก่อนประวัติศาสตร์เป็นระยะเวลาไม่ต่ำกว่า 15,000 ปีมาแล้ว 

## หมายเหตุ
คำว่า "หนู" ซึ่งเป็นชื่อสามัญในภาษาไทยยังใช้รวมความถึงสัตว์ฟันแทะจำพวกอื่นที่อยู่ในสกุลอื่น หรือแม้แต่วงศ์อื่นได้ด้วย เช่น หนูพุกใหญ่ (*Bandicota indica*), หนูขนเสี้ยนเขาหินปูน (*Niviventer hinpoon*), หนูหริ่งบ้าน (*Mus musculus*) หรือหนูตะเภา (*Cavia porcellus*) ที่อยู่ในวงศ์ Caviidae ได้ด้วย หากแต่หนูในสกุล *Rattus* และในวงศ์ Muridae นี้ เป็นหนูที่มนุษย์คุ้นเคยที่สุด  อย่างน้อยมี 3 ชนิดที่สามารถพบได้ตามบ้านเรือนของมนุษย์ คือ หนูท้องขาว (*Rattus rattus*), หนูบ้าน (*R. norvegicus*) และหนูจี๊ด (*R. exulans*)

## ดูเพิ่ม

## อ้างอิง

## แหล่งข้อมูลอื่น

หมวดหมู่:วงศ์ย่อยหนู
หมวดหมู่:สัตว์กินซาก
อิเล็กโตรเนกาทิวิตี

**อิเล็กโตรเนกาติวิตี** (, \chi, สภาพไฟฟ้าลบ) เป็นค่าที่แสดงถึงความสามารถของอะตอมในการที่จะดึงอิเล็กตรอนเข้าหาตัวเองเมื่อเกิดพันธะเคมี (chemical bond) ทั้งนี้ มีการเสนอวิธีการแสดงอิเล็กโตรเนกาทิวิตีหลายวิธี อาทิ เพาลิง สเกล (Pauling scale) ถูกเสนอในปี ค.ศ. 1932  มูลลิเกน สเกล (Mulliken scale) ถูกเสนอในปี ค.ศ. 1934 และ ออลล์เรด-โรโชสเกล (Allred-Rochow scale)

## การคำนวณความต่างของอิเล็กโทรเนกาทิวิตีของ ''เพาลิง'' ระหว่างอะตอม A และอะตอม B

::\chi_{\rm A} - \chi_{\rm B} = ({\rm eV})^{-1/2} \sqrt{E_{\rm d}({\rm AB}) - [E_{\rm d}({\rm AA}) + E_{\rm d}({\rm BB})]/2}

เมื่อพลังงานพันธะ, *E*d ของพันธะ A–B, A–A และ B–B ในหน่วย อิเล็กตรอนโวลต์, ค่า (eV)–½ แสดงเพื่อเลี่ยงการพิจารณาหน่วย เช่น ความต่างของอิเล็กโทรเนกาทิวิตีโดยเพาลิงระหว่างไฮโดรเจนและโบรมีน เท่ากับ 0.73 (พลังงานพันธะ: H–Br, 3.79&nbsp;eV; H–H, 4.52&nbsp;eV; Br–Br 2.00&nbsp;eV)

## แนวโน้มของอิเล็กโตรเนกาทิวิตี
ธาตุเคมี แต่ละตัวจะมีคุณลักษณะที่มีค่า อิเล็กโตรเนกทิวิตี ระหว่าง 0 ถึง 4 **เพาลิง สเกล** โดยทั่วไประดับขั้นของ อิเล็กโตรเนกาทิวิตี จะลดลงตามหมู่ของธาตุในตารางธาตุ และเพิ่มขึ้นตามคาบในตารางธาตุ ดังตารางธาตุ
ดังแสดงข้างล่างนี้



→ รัศมีอะตอม ลดลง → พลังงานไอออไนเซชัน เพิ่มขึ้น → อิเล็กโตรเนกทิวิตี เพิ่มขึ้น →

ค่าอิเล็กโตรเนกาติวิตีที่แสดงเป็นค่าของธาตุในสถานะออกซิเดชันทั่วไป ดูเพิ่มเติม อิเล็กโตรเนกาทิวิตีของธาตุ (หน้าข้อมูล)




## ดูเพิ่ม

* ตารางธาตุ
*พันธะเคมี
*พันธะโคเวเลนต์
*พันธะไอออนิก
*ค่าความเป็นไอออนิก

## อ้างอิง

*'''IUPAC. Compendium of Chemical Terminology''', 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). XML on-line corrected version: http://goldbook.iupac.org (2006-) created by M. Nic, J. Jirat, B. Kosata; updates compiled by A. Jenkins. ISBN 0-9678550-9-8. DOI of this term: doi:10.1351/goldbook.E01990

*'''THE NATURE OF THE CHEMICAL BOND. IV. THE ENERGY OF SINGLE BONDS AND THE RELATIVE ELECTRONEGATIVITY OF ATOMS''', ''J. Am. Chem. Soc.'', 1932, 54 (9), pp 3570–3582, DOI: 10.1021/ja01348a011

หมวดหมู่:สมบัติทางเคมี
หมวดหมู่:พันธะเคมี
นักพิสูจน์ท้าทดลอง

thumb|right|300px|ผู้ดำเนินรายการทั้ง 2 คนคือ แอดัม (ทางซ้าย) และเจมี (ทางขวา)
***นักพิสูจน์ท้าทดลอง*** () คือรายการโทรทัศน์ของอเมริกาซึ่งมีเนื้อหาเกี่ยวกับการทดลองวิทยาศาสตร์ ออกฉายในช่อง Discovery Channel ทางทรูวิชั่นส์ ดำเนินรายการโดยแอดัม แซวิจ (Adam Savage) และเจมี ไฮน์แมน (Jamie Hyneman) สองผู้เชี่ยวชาญด้านการแสดงผลพิเศษที่พยายามที่จะพิสูจน์มูลความจริง และฐานความเป็นไปได้ของตำนานพื้นบ้าน และเรื่องเล่าขานที่ถูกบอกเล่าต่อกันไปปากต่อปาก

## รูปแบบรายการ

แอดัมและเจมีเป็นผู้ทำการทดลอง เพื่อพิสูจน์ตำนานหรือเรื่องเล่าขานที่โด่งดัง ว่าเป็นไปได้หรือ "มั่วนิ่ม" (Busted) โดยใช้ความรู้ทางด้านวิศวกรรมศาสตร์ และประสบการณ์เฉพาะทางของพวกเขา ในการสร้างอุปกรณ์เพื่อดำเนินการทดลอง ซึ่งถ้าในกรณีทดลองที่มีร่างกายมนุษย์เข้ามาเกี่ยวข้อง พวกเขาจะใช้หุ่นทดสอบการชน ที่พวกเขาตั้งชื่อว่าบัสเตอร์ (Buster) หรือเจลาตินทดสอบการยิง สารคล้ายวุ้นซึ่งถูกใช้ในการจำลองร่างกายหรืออวัยวะบางส่วนของมนุษย์ หุ่นบัสเตอร์ได้รับการซ่อมแซม ต่อเติม หรือสร้างบางส่วนขึ้นมาใหม่หลายครั้งด้วยกัน (โดยไม่เปลี่ยนหุ่นเลย) โดยมีอยู่หนึ่งหรือสองการทดลองด้วยกันที่เกือบทำลายมันไปอย่างสิ้นเชิง เนื่องจากมีอยู่หลายการทดลองด้วยกันที่เกี่ยวกับวัตถุระเบิด ซึ่งทำให้ผลการทดลองนั้นค่อนข้างยับเยิน และเมื่อการทดลองนั้นถูกพิสูจน์แล้วว่าไม่สามารถเกิดขึ้นได้, พวกเขาก็มักที่จะออกนอกลู่นอกทางการทดลองเพื่อที่จะทำให้มันได้ผลดังที่พวกเขาต้องการเท่าที่จะทำได้ (เช่น ถ้าระเบิดสองกิโลกรัมไม่ระเบิดวัตถุ ตามที่สถานการณ์กำหนดและพวกเขาพิสูจน์แล้วว่าเป็นไปไม่ได้ พวกเขาก็จะเพิ่มแรงระเบิดเป็นสิบกิโลกรัมเป็นต้น) ซึ่งนำไปสู่ความตลกขบขันซึ่งเป็นจุดเด่นของรายการนี้

แอดัมและเจมียังมีทีมเล็ก ๆ คอยช่วยเหลือในงานที่ต้องใช้คนมากกว่าสองคน ทีมนี้มักถูกเรียกว่า "ทีมผู้สร้าง" หรือ "มิทบิลเดอส์" (MythBuilders) โดยในบางครั้ง พวกเขาจะทดลองกันเองโดยไม่มีทั้งเจมีและแอดัม ระหว่างฤดูที่สองของรายการสมาชิกของทีมประกอบด้วย :
*แครี ไบรอน (Kari Byron)
*สกอตตี แชปแมน (Scottie Chapman)
*ทอรี เบลเลชี (Tory Belleci)

โดยในระหว่างฤดูที่สองและสาม สกอตตี แชปแมนลาออกจากรายการเพื่อที่จะ "ไปใช้ชีวิต" (ตามที่เธอกล่าว) เธอถูกแทนด้วยแกรนต์ อิมาฮารา (Grant Imahara) ในสองฤดูแรก ในบรรดาทีมงานของรายการ ยังมีตำแหน่งพิเศษที่ถูกเรียกว่า "มิทเทิร์น" (Mythtern) (คำประสมของคำว่า myth ซึ่งแปลว่าตำนาน และ tern ซึ่งแปลว่านกส่งสาร) ซึ่งทำหน้าที่ตั้งแต่การเป็นผู้ค้นคว้าตำนานไปจนถึงนักพิสูจน์คนที่สาม ผู้ที่เป็นมิทเทิร์นคือคริสติน เชมเบอร์เลน (Christine Chamberlain) เธอลาออกในปลายฤดูที่สอง เนื่องจากเพิ่งแต่งงานและต้องการใช้เวลากับครอบครัวใหม่ให้มากขึ้น

อีกบุคลากรที่มักปรากฏตัวบ่อย ๆ ในรายการคือเฮทเธอร์ โจเซฟ-วิธแธม (Heather Joseph-Wittham) ซึ่งเป็นผู้อธิบายที่มาที่ไปของตำนานแต่ละตำนานที่ถูกนำเสนอในรายการ

ทีมงานนักพิสูจน์มักดำเนินการทดลองอยู่ในบริเวณเมืองแซนแฟรนซิสโก ส่วนใหญ่มักจะทดลองที่บริษัท M5 Industries ของเจมี หรือถ้าการทดลองนั้น ๆ ต้องการพื้นที่ปลอดภัยที่กว้างขวาง พวกเขาก็จะไปทดลองกันที่สถานีอากาศยานนาวีแอละเมดา (Naval Air Station Alameda)

## แหล่งข้อมูลอื่น
* เว็บไซต์ทางการ
* วิกิ ''นักพิสูจน์ท้าทดลอง'' 
* 

หมวดหมู่:ตำนานพื้นบ้าน
หมวดหมู่:รายการที่ออกฉายทางทรูวิชั่นส์
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
สมมติฐานความต่อเนื่อง

**สมมติฐานความต่อเนื่อง** () คือ สมมติฐานเกี่ยวกับขนาดของเซตอนันต์. เกออร์ก คันทอร์ ได้วางพื้นฐานเกี่ยวกับจำนวนเชิงการนับเพื่อเปรียบเทียบขนาดของเซตอนันต์ เขาได้แสดงให้เห็นว่าเซตของจำนวนเต็มมีขนาดเล็กกว่าเซตของจำนวนจริง สมมติฐานความต่อเนื่องกล่าวว่า
:ไม่มีเซตใดมีขนาดอยู่ระหว่างเซตของจำนวนเต็ม กับเซตของจำนวนจริง

หรือกล่าวในเชิงคณิตศาสตร์ได้ว่า ถ้าให้จำนวนเชิงการนับของจำนวนเต็ม |\mathbb{Z}| คือ \aleph_0 (อะเลฟศูนย์) และ จำนวนเชิงการนับของจำนวนจริง |\mathbb{R}| คือ 2^{\aleph_0} แล้ว สมมติฐานความต่อเนื่องกล่าวว่า

:\nexists \mathbb{A}: \aleph_0 

## ขนาดของเซต

## สมมติฐานภาวะต่อเนื่อง
ถ้าเซต *S* เป็นเซตที่ขัดแย้งกับสมมติฐานความต่อเนื่องแล้ว เราจะไม่สามารถจับคู่หนึ่งต่อหนึ่งระหว่างสมาชิกของเซต *S* กับ สมาชิกของเซตจำนวนเต็มได้ เพราะว่าจะมีสมาชิกของเซต *S* "เหลืออยู่"เสมอ. ในทางเดียวกัน เราจะไม่สามารถจับคู่หนึ่งต่อหนึ่งระหว่างสมาชิกของเซต *S* กับ สมาชิกของเซตจำนวนจริงได้ เพราะว่าจะมีสมาชิกของเซตจำนวนจริง"เหลืออยู่"เสมอ

## เป็นไปไม่ได้ที่จะพิสูจน์หรือหักล้าง

## สมมติฐานความต่อเนื่องทั่วไป

หมวดหมู่:ทฤษฎีเซต
สวนกุหลาบ

**สวนกุหลาบ** อาจหมายถึง:
## พระตำหนัก
* พระตำหนักสวนกุหลาบ - พระตำหนักที่ประทับของพระบาทสมเด็จพระจุลจอมเกล้าเจ้าอยู่หัวขณะยังทรงพระเยาว์ อยู่ในพระบรมมหาราชวัง ปัจจุบันเป็นที่ตั้งของโรงเรียนพระตำหนักสวนกุหลาบ
* พระตำหนักวังสวนกุหลาบ - พระตำหนักที่ประทับของสมเด็จเจ้าฟ้าอัษฎางค์เดชาวุธ กรมหลวงนครราชสีมา อยู่ในพระราชวังดุสิต ปัจจุบันเป็นสถานที่จัดแสดงภาพเขียนสีน้ำมันฝีพระหัตถ์ พระบาทสมเด็จพระเจ้าอยู่หัว

## โรงเรียน
* โรงเรียนสวนกุหลาบวิทยาลัย - โรงเรียนระดับมัธยมศึกษาของภาครัฐแห่งแรกของประเทศไทย ตั้งอยู่ที่กรุงเทพมหานคร สถาปนาโดยพระบาทสมเด็จพระจุลจอมเกล้าเจ้าอยู่หัว
* โรงเรียนพระตำหนักสวนกุหลาบ - โรงเรียนระดับ อนุบาล และ ประถมศึกษาของรัฐบาล ตั้งอยู่ที่กรุงเทพมหานคร สถาปนาโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
* โรงเรียนพระตำหนักสวนกุหลาบ มหามงคล - โรงเรียนระดับ อนุบาล และ ประถมศึกษาของรัฐบาล ตั้งอยู่ที่จังหวัดนครปฐม

## อื่น ๆ
* สวนกุหลาบพบพระ - แหล่งปลูกกุหลาบขนาดใหญ่ของประเทศไทย
โลหะแอลคาไลน์เอิร์ท

**โลหะแอลคาไลน์เอิร์ท** () เป็นอนุกรมเคมี ในตารางธาตุ

ประกอบด้วยธาตุเคมี ใน หมู่ที่ 2 ได้แก่
# เบริลเลียม
# แมกนีเซียม
# แคลเซียม
# สตรอนเชียม
# แบเรียม
# เรเดียม (เป็นธาตุกัมมันตรังสีเดียวในกลุ่ม)

โลหะแอลคาไลน์เอิร์ท เป็นธาตุที่มีความว่องไวในการทำปฏิกิริยาสูง แต่น้อยกว่าโลหะหมู่ 1 

มีความหนาแน่น, ความแข็ง, จุดเดือด และจุดหลอมเหลว สูงกว่าธาตุหมู่ 1 เป็นไอออนที่มีประจุ +2

*
*
เหตุระเบิดในลอนดอน 21 กรกฎาคม 2548

ในวันที่ 21 กรกฎาคม พ.ศ. 2548 ได้เกิดเหตุระเบิดเล็ก ๆ ต่อเนื่องสี่ครั้ง ที่กรุงลอนดอน เหตุการณ์ครั้งนี้เกิดขึ้นสองอาทิตย์ถัดจากเหตุระเบิดที่ลอนดอน วันที่ 7 กรกฎาคม 2548 โดยทั้งหมดเกิดขึ้นในช่วงกลางวัน ณ สถานีรถไฟใต้ดินเชพเฟิร์ดส์บุช, สถานีรถไฟใต้ดินวอร์เรนสตรีท และสถานีรถไฟใต้ดินโอวอล และบนรถประจำทางสาย 26 บริเวณ เบธนาล กรีน

มีรายงานจากตำรวจว่า การระเบิดสามครั้งที่ลอนดอน อันเดอร์กราวน์ดนั้น เกิดขึ้นแทบจะในเวลาเดียวกัน และทำให้เกิดการระงับการใช้งานระบบรถไฟสายใกล้เคียงชั่วคราว ทางตำรวจได้ให้ข้อมูลว่า ระเบิดในที่เกิดเหตุนั้น มีเป้าหมายเพื่อจะทำให้เกิดความเสียหายในระดับกว้าง แต่โชคดีที่ส่วนที่ระเบิดนั้นเป็นแค่อุปกรณ์จุดระเบิดเท่านั้น &nbsp; ความเสียหายที่เกิดขึ้นจึงเล็กน้อย มีรายงานผู้บาดเจ็บแค่คนเดียว &nbsp; ข้อมูลเกี่ยวกับผู้วางระเบิดนั้นยังไม่ทราบ และทางตำรวจกล่าวว่าการจับกุมสองครั้งที่เกิดขึ้นหลังจากนั้น ไม่เกี่ยวข้องโดยสิ้นเชิงกับการระเบิด

ระเบิดที่ลอนดอน วันที่ 21 กรกฎาคม 2548
ระเบิดที่ลอนดอน วันที่ 21 กรกฎาคม 2548
หมวดหมู่:การก่อการร้ายใน พ.ศ. 2548
ส้ม (แก้ความกำกวม)

**ส้ม** อาจหมายถึง
* วงศ์ส้ม Rutaceae
** สกุลส้ม *Citrus* ประกอบด้วยไม้พุ่มหรือไม้ต้นขนาดเล็กหลายชนิด เช่น
*** ส้ม 
*** ส้มโอ
*** ส้มซ่า
* สีส้ม สีที่ใช้ชื่อจากผลไม้ แสงสีส้มที่มองเห็นได้มีความยาวคลื่นราว 590 นาโนเมตร
* ส้มเป็นคำวิเศษณ์แปลว่าเปรี้ยว ซึ่งปรากฏอยู่ในคำนามอื่นๆ ทั้งอาหาร (เช่น ส้มตำ ปลาส้ม ส้มมะขาม) พรรณไม้ (เช่น ส้มเช้า ส้มฟัก) รวมถึงสารส้ม

## อ้างอิง
* พจนานุกรม ฉบับราชบัณฑิตยสถาน พ.ศ. ๒๕๔๒
ออเรนจ์

**ออเรนจ์** (orange หรือ Orange) เป็นคำศัพท์ในภาษาอังกฤษ อาจหมายถึง

* ออเรนจ์ (การสื่อสาร) บริษัทออเรนจ์บริษัทด้านโทรคมนาคม ต้นกำเนิดจากสหราชอาณาจักร ปัจจุบันเป็นส่วนหนึ่งของฟรานซ์เทเลคอม 
* แม่น้ำออเรนจ์ - แม่น้ำที่ใหญ่ที่สุดในประเทศแอฟริกาใต้
* ทีเอ ออเรนจ์ บริษัทผู้ให้บริการด้านการสื่อสารรายหนึ่งของประเทศไทยปัจจุบันเปลี่ยนชื่อเป็นทรูมูฟ
*ออเรนจ์ (ซอฟต์แวร์) เป็นไลบรารีสำหรับการพัฒนาโปรแกรมโดยใช้การเรียนรู้ของเครื่อง

; ชื่อเมือง : ออเรนจ์ยังคงเป็นชื่อเมืองหลายแห่งทั่วโลก ได้แก่
* ออเรนจ์ (ประเทศออสเตรเลีย)
* หลายเมืองในสหรัฐอเมริกา ได้แก่
** ออเรนจ์ (รัฐแคลิฟอร์เนีย)
** ออเรนจ์ (รัฐคอนเนติคัต)
** ออเรนจ์ (รัฐเท็กซัส)
** ออเรนจ์ (รัฐนิวเจอร์ซีย์)
** ออเรนจ์ (รัฐนิวยอร์ก)
** ออเรนจ์วิลล์ (รัฐนิวยอร์ก)
** ออเรนจ์ (รัฐแมสซาชูเซตส์)
** ออเรนจ์ (รัฐเวอร์จิเนีย)
** ออเรนจ์ (รัฐโอไฮโอ)

;ความหมาย : สำหรับความหมายในภาษาอังกฤษสามารถหมายถึง
* ส้ม - ผลไม้ชนิดหนึ่ง
* สีส้ม
รักนาร็อก

260px|thumb|ไฟบรรลัยกัลป์ล้างโลกในช่วงรักนาร็อก

ในปกรณัมปรัมปรานอร์ส **รักนาร็อก** () ซึ่งมีความหมายว่า **เทวชะตา** เป็นเหตุการณ์ที่ถูกพยากรณ์ไว้ล่วงหน้าว่าหลีกเลี่ยงไม่ได้ ประกอบด้วยภัยพิบัติทางธรรมชาติครั้งใหญ่หลายครั้ง รวมถึงการไฟบรรลัยกัลป์ล้างโลก และจบลงด้วยเหตุการณ์น้ำท่วมโลก

## ร้อยกรองเอ็ดดา
[260px|thumb|[โอดินน์สู้กับหมาป่าเฟ็นรีร์ (ซ้าย) เฟร็วเยอร์สู้กับพญายักษ์ซัวร์เตอร์ (ขวา)]]
ในคัมภีร์ร้อยกรองเอ็ดดา (Poetic Edda) อันเป็นแหล่งข้อมูลที่มีเก่าแก่สุด ในบทกวี *โหริณีพยากรณ์ (Völuspá)* ได้พรรณนาถึงลางร้ายที่เริ่มต้นด้วยมหาเหมันต์ (Fimbulvetr) อันยาวนาน สังคมมนุษย์ล่มสลายและเข่นฆ่ากันเอง ก่อนที่หมาป่าเฟ็นรีร์ (Fenrir) จะหลุดจากพันธนาการ และแตรกยัลลาร์ฮอร์นถูกเป่ากัมปนาเพื่อเรียกระดมทวยเทพเข้าสู่สมรภูมิ นอกจากนี้ใน *ภาษิตวาฟธรูดนีร์ (Vafþrúðnismál)* ยังได้ตอกย้ำถึงวาระสุดท้ายของจอมเทพโอดินน์ (Odin) ที่ต้องสิ้นพระชนม์ในคมเขี้ยวของหมาป่าคลั่ง คัมภีร์นี้ระบุว่าหลังมหาศึกจบลง ทวยเทพผู้รอดชีวิตอย่าง วีดาร์ (Víðarr) และวาลี (Váli) ได้กลับมารวมตัวกัน ณ ทุ่งอีดาวอลล์ (Iðavöllr) พร้อมกับการฟื้นคืนชีพจากยมโลกของบัลเดอร์ (Baldr) และฮอดเดอร์ (Hǫðr)

## ร้อยแก้วเอ็ดดา
[260px|thumb|ธอร์สู้กับพญางู[ยอร์มุงกันเดอร์]]
260px|thumb|กำเนิดยุคใหม่หลังเหตุการณ์รักนาร็อก
ต่อมาในคัมภีร์ร้อยแก้วเอ็ดดา (Prose Edda) ตอน *กึลฟากินนิง (Gylfaginning)* ได้แจกแจงรายละเอียดของมหาศึกนี้อย่างเป็นระบบ โดยระบุถึงการดวลกันจนตายตกตามกันของคู่อริ เช่น ธอร์ (Thor) ที่สิ้นใจด้วยพิษของพญางูยอร์มุงกันเดอร์ (Jörmungandr), เฮย์มดัลเลอร์ (Heimdallr) ตายร่วมกับโลกี (Loki) และการปะทะระหว่างเฟร็วเยอร์ (Freyr) กับพญายักษ์ซัวร์เตอร์ (Surtr) ผู้แกว่งดาบเพลิงเผาผลาญเก้าภพเป็นจุน แม้รักนาร็อกจะนำมาซึ่งการล่มสลายและโลกที่จมดิ่งลงสู่ห้วงสมุทร ทว่าท้ายที่สุด แผ่นดินจะผุดพ้นน้ำขึ้นมาอีกครั้งอย่างเขียวขจี ทวยเทพผู้รอดชีวิตและบัลเดอร์ (Baldr) จะหวนคืนมาตรึงรากฐานแห่งอารยธรรมใหม่ อันเป็นสัญลักษณ์แห่งความหวังและการกำเนิดใหม่ที่เป็นนิรันดร์ มนุษย์สองคนนามว่าลีฟ (Líf) และลีฟธราซีร์ (Lífþrasir) รอดชีวิตจากการซ่อนตัวในป่าละเมาะฮอดด์มีมิส (Hoddmímis) ทั้งสองจะเป็นปฐมบุรุษและสตรีผู้สืบพงศ์พันธุ์มนุษย์ต่อไป

## อิทธิพล
ริชชาร์ท วากเนอร์ คีตกวีชาวเยอรมัน ได้นำรักนาร็อกซึ่งเป็นเรื่องราวหมวดเทวตำนาน มาหลอมรวมกับเรื่องราวในหมวดวีรตำนาน (เช่น สายเลือดโวลซุง และมังกรฟาฟเนียร์) รังสรรค์ขึ้นเป็นมหาอุปรากรชุดที่ยิ่งใหญ่ที่สุดในประวัติศาสตร์ชื่อว่า *"[[แหวนของนีเบอลุง]]" (Der Ring des Nibelungen)* โดยอุปรากรภาคสุดท้ายซึ่งเป็นบทสรุปมีชื่อว่า *"[[เกิทเทอร์เด็มเมอรุง]]" (Götterdämmerung)* ที่มีความหมายว่าเทวาอัสดง อย่างไรก็ตาม รักนาร็อกในทรรศนะของวากเนอร์มีการตีความเชิงปรัชญาที่แตกต่างออกไปจากต้นฉบับ แทนที่จะเป็นมหาศึกที่ทวยเทพสู้รบกับวงศ์ยักษ์และมังกร วากเนอร์ปรับให้การล่มสลายของสรวงสวรรค์วัลฮัลลา (Valhalla) เกิดจากผลพวงของ "ความโลภและคำสาปแห่งแหวนทองคำ"

## อ้างอิง

## แหล่งข้อมูลอื่น
* 

หมวดหมู่:อวสานวิทยา
หมวดหมู่:ประมวลเรื่องปรัมปรานอร์ส
แร็กนาร็อก (แก้ความกำกวม)

**แร็กนาร็อก** อาจหมายถึง
* แร็กนาร็อก - ตำนานสงครามสิ้นโลกของชาวนอร์เวย์
* แร็กนาร็อกออนไลน์ - เกมออนไลน์
* แร็กนาร็อก - อาวุธ เวทมนตร์ และยานรบ ของเกม ไฟนอล แฟนตาซี
จอร์เจีย (แก้ความกำกวม)

**จอร์เจีย** อาจหมายถึง
* ประเทศจอร์เจีย หรือ สาธารณรัฐจอร์เจีย - ประเทศปัจจุบันในทวีปยุโรป อยู่ทางตะวันออกของทะเลดำ
** สาธารณรัฐสังคมนิยมโซเวียตจอร์เจีย (พ.ศ. 2464 - 2534)
** สาธารณรัฐประชาธิปไตยจอร์เจีย (พ.ศ. 2461 - 2464)
* ภาษาจอร์เจีย หรือ ภาษาคาร์ตเวเลียน - ภาษาที่ใช้ในประเทศจอร์เจีย
** อักษรจอร์เจีย - ชุดตัวอักษรที่ใช้เขียนภาษาจอร์เจีย
* รัฐจอร์เจีย - รัฐที่อยู่ทางตะวันออกเฉียงใต้ของสหรัฐอเมริกา
** มหาวิทยาลัยแห่งจอร์เจีย (UGA)
* จอร์เจีย - ไทป์เฟซชนิดหนึ่ง
* จอร์เจีย - เครื่องดื่มสัญชาติญี่ปุ่น

หมวดหมู่:หน้าแก้ความกำกวมชื่อสถานที่
เวทมนตร์

**เวทมนตร์** หมายถึง ถ้อยคำศักดิ์สิทธิ์ที่ใช้บริกรรมเพื่อให้ความประสงค์ของตนสำเร็จ

## ศัพทมูล
ในภาษาไทย คำว่า **เวท** และ **[[มนตร์]]** หมายถึง คำศักดิ์สิทธิ์ที่ใช้เสกเป่า โดย "มนตร์" มักใช้เพื่อเป็นสิริมงคล ขณะที่ "เวท" ตามคติไสยศาสตร์มีทั้งที่ใช้เพื่อป้องกันอันตรายหรือทำอันตรายผู้อื่น

## อ้างอิง
; เชิงอรรถ

; บรรณานุกรม

* 

หมวดหมู่:ไสยศาสตร์
ฝรั่ง

thumb|เปลือกต้นฝรั่ง
thumb|ดอกฝรั่ง
**ฝรั่ง** ( Linn.) เป็นไม้ต้นขนาดเล็กถึงขนาดกลาง  ในวงศ์ Myrtaceae ฝรั่งเป็นพืชที่มีจุดกำเนิดอยู่ในอเมริกากลางและหมู่เกาะเวสต์อินดีส หลักฐานทางโบราณคดีในเปรูชี้ให้เห็นว่า มีฝรั่งมาตั้งแต่ 800 ปีก่อนคริสตกาล พ่อค้าชาวสเปนและโปรตุเกสเป็นผู้นำผลไม้ชนิดนี้ไปยังถิ่นต่าง ๆ ทั่วโลก เข้ามาถึงเอเชียตะวันออกเฉียงใต้เมื่อราวคริสต์ศตวรรษที่ 17 ส่วนในประเทศไทย คาดว่าเข้ามาในสมัยสมเด็จพระนารายณ์มหาราช

คำว่าฝรั่งในภาษาอังกฤษคือ Guava ซึ่งมาจากภาษาสเปน คำว่า Guayaba และ ภาษาโปรตุเกส คำว่า Goiaba ฝรั่งมีชื่อพื้นเมืองอื่น ๆ อีกคือ ย่าหมู (สุราษฎร์ธานี) ชมพู่ (ตรัง, ปัตตานี)  มะก้วย (เชียงใหม่,เหนือ) มะก้วยกา (เหนือ) มะกา (กลาง,แม่ฮ่องสอน) มะจีน (ตาก) มะมั่น (เหนือ) ยะมูบุเตบันยา (มลายู นราธิวาส) ยะริง (ละว้า เชียงใหม่) ยามุ หรือ ย่าหมู หรือ ย่าหวัน
(ใต้) และ สีดา (นครพนม,นราธิวาส)

## ลักษณะทางพฤกษศาสตร์
ฝรั่งเป็นไม้ยืนต้น สูง  3-10 เมตร ต้นเกลี้ยงมัน เปลือกต้นเรียบ ใบเดี่ยว กิ่งอ่อนเป็นสี่เหลี่ยม ยอดอ่อนมีขนสั้น ๆ ใบเดี่ยว เรียงตรงข้าม รูปวงรีแกมขอบขนาน กว้าง 3-8 ซม. ยาว 6-14 ซม. ดอกเดี่ยวหรือช่อ 2-3 ดอก ออกที่ซอกใบ กลีบดอกสีขาว ร่วงง่าย มีเกสรตัวผู้จำนวนมาก ผลดิบสีเขียว เมื่อสุกเป็นสีเหลือง 

## การใช้ประโยชน์
ชาวยุโรปนิยมบริโภคฝรั่งสุก โดยนำไปทำพายและขนมได้หลายชนิด ส่วนชาวเอเชียนิยมบริโภคฝรั่งแก่จัดแต่ยังไม่สุก และนำไปแปรรูป เช่นทำเป็นฝรั่งดอง ฝรั่งแช่บ๊วย นอกจากนั้น ฝรั่งยังมีฤทธิ์เป็นยาสมุนไพร ใบฝรั่งใช้ดับกลิ่นปาก น้ำต้มใบฝรั่งสด มีฤทธิ์ทางด้านป้องกันลำไส้อักเสบ ท้องเสีย ใช้ทาแก้ผื่นคัน พุพองได้ น้ำต้มผลฝรั่งตากแห้ง มีฤทธิ์แก้คออักเสบ เสียงแห้ง ชาวอินเดียใช้ใบรักษาแผลและแก้ปวดฟัน ในฟิลิปปินส์ใช้ใบแก้เหงือกบวมและท้องเดิน เปลือกต้นฝรั่งใช้ทำสีย้อมผ้า

สารสกัดใบฝรั่งด้วยเอธานอลความเข้มข้น 62.5 ไมโครกรัมต่อมิลลิลิตรยับยั้งการเจริญของ *[[Aeromonas hydrophila]]* ในอาหารเลี้ยงเชื้อได้ เมื่อนำสารสกัดจากใบฝรั่งไปผสมในอาหารปลาในอัตราส่วน 1:24 (w/w) ทำให้ปลานิลตายเนื่องจากการติดเชื้อ *A. hydrophila* น้อยลง

## พันธุ์ต่าง ๆ
* พันธุ์กินสด เป็นพันธุ์ที่นิยมรับประทานผลสด เช่น ฝรั่งขี้นก ส่วนใหญ่เนื้อสีขาว พันธุ์ที่นิยมปลูกเป็นการค้าได้แก่
**ฝรั่งเวียดนาม - ลูกใหญ่กว่าฝรั่งพื้นบ้าน ถึง 2 - 3 เท่า ถูกนำเข้าจากเวียดนามมาปลูกที่อำเภอสามพรานเมื่อ  พ.ศ. 2521– 2523       
** ฝรั่งกิมจู  - เป็นฝรั่งไร้เมล็ด  สีนวลสวย รสหวานกลมกล่อม กรอบ 
** ฝรั่งกลมสาลี่- เป็นพันธุ์แรก ๆ ที่นิยมปลูกกันมาก ต่อมามีพันธุ์แป้นสีทองเข้ามา จึงปลูกน้อยลงเรื่อย ๆ
** ฝรั่งแป้นสีทอง- ปลูกมากที่สุดในประเทศไทย ผลเมื่อโตเต็มที่จะขาว ฟู กรอบ เริ่มแรกปลูกที่อำเภอสามพราน ภายหลังได้แพร่กระจายไปทั่ว
** ฝรั่งหงเป่าสือ - มีถิ่นกำเนิดจากประเทศไต้หวัน เนื้อด้านในเป็นสีชมพูเมื่อแก่จัดจะเป็นสีแดง มีเมล็ดน้อย มีกลิ่นหอม รสหวานอมเปรี้ยว
** ฝรั่งไร้เมล็ด - ลักษณะลูกยาว ๆ ไม่มีเมล็ด รสชาติด้อยกว่าฝรั่งแป้นสีทอง และกิมจู
* พันธุ์แปรรูป เป็นพันธุ์ที่ใช้คั้นทำน้ำฝรั่ง เนื้อฉ่ำน้ำ สีชมพู

## อ้างอิง

## บรรณานุกรม
* 

หมวดหมู่:ผลไม้
หมวดหมู่:ไม้ยืนต้น
หมวดหมู่:สมุนไพร
หมวดหมู่:ไม้ผล
ฮินจ์

180px|right|thumb|รอยฮินจ์ด้านหลังแสตมป์
**ฮินจ์** () เป็นกระดาษรูปสี่เหลี่ยมผืนผ้าแผ่นเล็ก&nbsp;ๆ พับครึ่ง และฉาบด้วยกาวบาง&nbsp;ๆ  เป็นอุปกรณ์การสะสมแสตมป์ในสมัยก่อน ซึ่งค่อย&nbsp;ๆ ถูกแทนที่ด้วยอัลบั้มแสตมป์แบบเสียบซึ่งถูกคิดค้นในเวลาต่อมา

อัลบั้มแสตมป์ในสมัยแรก&nbsp;ๆ มีลักษณะเหมือนสมุด คือ เป็นหน้ากระดาษว่าง&nbsp;ๆ เวลาเก็บแสตมป์ต้องติดแสตมป์บนหน้ากระดาษ การใช้ฮินจ์จะช่วยให้สามารถดึงแสตมป์ออกจากอัลบั้มได้ง่ายขึ้น กล่าวคือแทนกาวทาด้านหลังแสตมป์และแปะลงไปบนอัลบั้ม ก็นำฮินจ์ที่พับแล้วมาลูบน้ำ เอาด้านที่สั้นติดบนแสตมป์ และด้านที่ยาวติดบนอัลบั้ม ปัจจุบันไม่นิยมใช้อัลบั้มแสตมป์แบบนี้จะมีบ้างใช้ติดแสตมป์ในสมุดสำหรับจำหน่ายเป็นของที่ระลึกให้แก่นักท่องเที่ยว

ฮินจ์ในอดีตกาวของฮินจ์จะติดแน่นอยู่กับแสตมป์ สำหรับแสตมป์ใช้แล้วสามารถลอกเอาฮินจ์ออกโดยการแช่น้ำให้กาวละลายและลอกเอาฮินจ์ออกมา แต่สำหรับแสตมป์ที่ยังไม่ได้ใช้การแช่น้ำจะทำให้กาวแสตมป์ละลายออกมาด้วย จึงมักปล่อยฮินจ์ส่วนที่ติดด้านหลังแสตมป์ทิ้งไว้ แสตมป์ไม่ใช้ส่วนใหญ่รุ่นเก่า ๆ มักพบรอยฮินจ์นี้

ฮินจ์ที่มีคุณภาพดีที่ผลิดในปัจจุบันจะสามารถลอกออกจากแสตมป์และอัลบั้มโดยไม่ทำให้แสตมป์เสียหายเวลาที่ดึงแสตมป์ออกมาจากอัลบั้ม แต่อย่างไรก็ดีบนด้านหลังของแสตมป์ โดยเฉพาะแสตมป์ที่ยังไม่ใช้และมีกาวแสตมป์อยู่ครบ มักมีรอยตำหนิบาง ๆ ปรากฏให้เห็น การลอกฮินจ์ออกมาไม่ดีอาจทำให้กระดาษของแสตมป์บางส่วนหลุดลอกออกไปได้ ปัจจุบันฮินจ์ไม่เป็นที่นิยมแล้ว เนื่องจากนักสะสมต้องการแสตมป์ที่มีสภาพสมบูรณ์ทั้งด้านหน้าและด้านหลัง คงมีแต่แสตมป์เก่า&nbsp;ๆ เท่านั้นที่ยังมีร่อยรอยฮินจ์ และแสตมป์เก่าไม่ใช้ที่มีกาวอยู่ครบและไม่มีรอยฮินจ์มักมีราคาสูงกว่าแสตมป์ปกติ ทำให้มีการปลอมแสตมป์ให้มีค่าสูงขึ้นโดยเอาแสตมป์ไปแช่น้ำลอกเอาฮินจ์ออกและฉาบกาวใหม่ลงไป เรียกว่าการทำ **regum**

## อ้างอิง

หมวดหมู่:แสตมป์
เลนส์นูน

**เลนส์นูน** () คือ เลนส์ที่มีลักษณะตรงกลางหนากว่าส่วนขอบ ทำหน้าที่รวมแสงหรือลู่แสงให้เข้ามารวมกันที่จุดจุดหนึ่งเรียกว่า จุดรวมแสง หรือ จุดโฟกัส เมื่อลำแสงผ่านขนานเข้าหาเลนส์จะทำให้รังสีพุ่งเข้าหากัน และไปตัดกันจริงที่จุดโฟกัสจริง (Real focus)

เลนส์นูนสามารถให้ทั้งภาพจริงและภาพเสมือน ทั้งนี้ขึ้นอยู่กับตำแหน่งของวัตถุ ถ้าระยะวัตถุมากกว่าความยาวโฟกัสจะเกิดภาพจริง แต่ถ้าระยะวัตถุน้อยกว่าความยาวโฟกัสจะเกิดภาพเสมือน

ภาพจริงเป็นภาพที่ฉากสามารถรับได้เป็นภาพหัวกลับกับวัตถุ ส่วนภาพเสมือนเป็นภาพที่ฉากไม่สามารถรับได้ เป็นภาพหัวตั้งเหมือนวัตถุ ภาพจริงที่เกิดจากเลนส์นูนมีหลายขนาด ทั้งนี้ขึ้นอยู่กับระยะวัตถุและตำแหน่งภาพจริงที่จะเกิดหลังเลนส์ ภาพเสมือนที่เกิดจากเลนส์นูนมีขนาดใหญ่กว่าวัตถุและตำแหน่งภาพเสมือนจะเกิดหน้าเลนส์

ทั้งนี้ เลนส์นูนได้ถูกนำไปใช้ในอุปกรณ์ต่าง ๆ เช่น
* แว่นขยาย
* แว่นสายตายาว
* กล้องถ่ายรูป
* กล้องจุลทรรศน์
* กล้องส่องทางไกล

## อ้างอิง

หมวดหมู่:เลนส์
อานาโตเลีย

**อานาโตเลีย** (อังกฤษ: (Anatolia), กรีก: ανατολή [*anatolē* หรือ *anatolí*] หมายถึง "อาทิตย์อุทัย" หรือ "ตะวันออก") นิยมเรียกในภาษาละตินว่า **เอเชียน้อย** อีกด้วย เป็นดินแดนทางตะวันตกเฉียงใต้ของทวีปเอเชีย ที่เชื่อมต่อระหว่างเอเชียกับยุโรป คาบสมุทรอานาโตเลียมีพื้นที่ประมาณ 757,000 ตร.กม.

เนื่องจากที่ตั้งของดินแดนนี้เชื่อมต่อระหว่างยุโรปและเอเชีย อานาโตเลียจึงเป็นแหล่งกำเนิดอารยธรรมอันหลากหลาย มาตั้งแต่ก่อนประวัติศาสตร์ โดยการตั้งถิ่นฐานของชุมชนยุคหินใหม่ อย่างเช่น จาตัลเฮอยึก (Catal Höyük) (ชุมชนเครื่องปั้นดินเผายุคหินใหม่) จาเยอนือ (Cayönü) เนวาลีโจรี (Nevali Cori) ฮาจีลาร์ (Hacilar) เกอเบกลีเตเป (Göbekli Tepe) และ เมอร์ซิน (Mersin) การตั้งถิ่นฐานของทรอยเริ่มในยุคหินตอนปลาย และต่อเนื่องไปในยุคโลหะ

[right|300px|thumb|แผนที่[ประเทศตุรกี]]

## ดูเพิ่ม
* ประเทศตุรกี
* ประเทศกรีซ
* ตะวันออกกลาง
* ตะวันออกใกล้ยุคโบราณ


หมวดหมู่:ตะวันออกกลาง
หมวดหมู่:ที่ราบสูง
หมวดหมู่:เอเชียตะวันตก
ดาวิท ฮิลเบิร์ท

**ดาวิท ฮิลเบิร์ท** (, ; 23 มกราคม ค.ศ. 1862 – 14 กุมภาพันธ์ ค.ศ. 1943) เป็นนักคณิตศาสตร์ นักปรัชญา และนักฟิสิกส์ชาวเยอรมัน เขาได้รับการยอมรับว่าเป็นนักคณิตศาสตร์ที่มีอิทธิพลอย่างสูงในคริสต์ศตวรรษที่ 19 และต้นคริสต์ศตวรรษที่ 20 แม้ว่าผลงานของเขาเองก็มากพอที่จะทำให้เขาได้รับการยกย่องนี้ แต่ความเป็นผู้นำทางด้านคณิตศาสตร์ของเขาในช่วงบั้นปลายชีวิตต่างหากที่ทำให้เขาโดดเด่นจากผู้อื่น เขาเป็นศาสตราจารย์ที่มหาวิทยาลัยเกิททิงเงินแทบจะทั้งชีวิตของเขา

นอกจากงานคณิตศาสตร์แล้ว เขายังมีอิทธิพลในด้านฟิสิกส์ด้วย กล่าวคือ เขาเป็นหนึ่งในผู้ให้กำเนิดทฤษฎีสัมพัทธภาพ ร่วมกับอัลเบิร์ต ไอน์สไตน์ แต่ไม่ได้หมายความว่าไอน์สไตน์ลอกงานของฮิลเบิร์ท เพียงแต่ทฤษฎีของทั้งคู่มีความคล้ายคลึงกัน

## ผลงานโดยสังเขป
*ปริภูมิฮิลเบิร์ท (Hilbert space) ในทางฟิสิกส์ถือว่าเป็นมิติหนึ่งที่ไม่มีที่สิ้นสุด
*ปัญหาทางคณิตศาสตร์ 23 ข้อ
*เมทริกซ์ฮิลเบิร์ท (Hilbert matrix)
*จำนวนฮิลเบิร์ท (Hilbert number) มาจากรูปแบบ *4n+1* ได้แก่จำนวนเต็มบวก 1, 5, 9, 13, 17, 21, 25, 29, 33, 37, 41, 45, 49, 53, 57, 61, 65, 69, 73... จำนวนเหล่านี้เรียกได้อีกอย่างหนึ่งว่า "จำนวนเฉพาะของพีทาโกรัส" หรือ "จำนวนกึ่งเฉพาะ" ซึ่งมีรูปแบบ *(4a + 3) × (4b + 3)*
*พหุนามฮิลเบิร์ท (Hilbert polynomial)
*ลูกบาศก์ฮิลเบิร์ท (Hilbert cube) เป็นหนึ่งในปริภูมิทอพอโลยีของวิชาคณิตศาสตร์
*สัญลักษณ์ฮิลเบิร์ท (Hilbert symbol)
*ทฤษฎีบท 90 ของฮิลเบิร์ท (Hilbert's theorem 90) หรือซัทซ์ 90
*การแปลงฮิลเบิร์ท (Hilbert transform)
*ฟังก์ชันฮิลเบิร์ท (Hilbert function)
*สเปกตรัมฮิลเบิร์ท (Hilbert spectrum)
*ลูกบาศก์ฮิลเบิร์ท (Hilbert cube)
*วงแหวนฮิลเบิร์ท (Hilbert ring)
*เส้นโค้งฮิลเบิร์ท
*อนุกรมฮิลเบิร์ท-ปวงกาเร (Hilbert–Poincaré series)

หมวดหมู่:บุคคลที่เกิดในปี พ.ศ. 2405
หมวดหมู่:นักคณิตศาสตร์ชาวเยอรมัน
หมวดหมู่:นักฟิสิกส์ชาวเยอรมัน
หมวดหมู่:บุคคลจากแคว้นคาลีนินกราด
หมวดหมู่:ชาวปรัสเซีย
หมวดหมู่:ศิษย์เก่าจากมหาวิทยาลัยเคอนิชส์แบร์ค
หมวดหมู่:บุคคลจากมหาวิทยาลัยเคอนิชส์แบร์ค
หมวดหมู่:บุคคลจากมหาวิทยาลัยเกิททิงเงิน
จักรวรรดิสากลจักรวาล

**จักรวรรดิสากลจักรวาล** () เป็นจักรวรรดิอันตรดาราในชุดนักสืบหุ่นยนต์, ชุดจักรวรรดิ และชุดสถาบันสถาปนาของไอแซค อสิมอฟ จักรวรรดินี้มีพื้นที่ทั่วกาแล็กซีทางช้างเผือกและมีดาวในดินแดนนี้เกือบ 25 ล้านดวง ที่มีมนุษย์อาศัยอยู่ เมืองหลวงจักรวรรดิตั้งอยู่ที่ ecumenopolis ในทรานทอร์เป็นเวลามากกว่า 12 สหัสวรรษ โดยมีประชากรในพื้นที่นี้มากกว่า 40,000 ล้านคน ก่อนที่จะถูกปล้มสดมในปี 12,328 ตราแผ่นดินของจักรวรรดิคือยานอวกาศกับดวงอาทิตย์ Cleon II เป็นจักรวรรดิองค์สุดท้ายที่มีอำนาจ

## ภูมิหลัง
จักรวรรดิสากลจักรวาลเป็นจักรวรรดิปกครองกาแลกซี่ที่มนุษย์อาศัยอยู่ทั้งหมด เป็นที่รู้กันอย่างชัดเจนว่า อสิมอฟใช้จักรวรรดิโรมันเป็นแบบแผนของจักรวรรดิสากลจักรวาล

จักรวรรดิสากลจักรวาลมีพิภพที่มีมนุษย์อาศัยอยู่ประมาณ 25 ล้านพิภพ ซึ่งทั้งหมดเคยเป็นอาณานิคมของชาวโลก (ไม่ใช่ชาวอวกาศ รายละเอียดอยู่ในชุดหนังสือข้างต้น) แต่ในท้องเรื่องไม่มีใครจำดาวบ้านเกิดของมนุษย์อย่างโลกได้อีกแล้ว ระบบปฏิทินของจักรวรรดิใช้ **จ.ศ.** (จักรวาลศักราช) หรือ **GE**  (Galactic Era) ในฉบับภาษาอังกฤษ และ **ส.ศ.** (สถาปนศักราช) หรือ **FE** (Foundation Era) ในช่วงหลังของเรื่อง ประมาณกันว่าช่วงเวลาเริ่มต้นของ "จ.ศ." ตรงกับคริสต์ศักราชที่ 12,000 และกินเวลายาวนานไปราว 12,000 ปี

ดาวเคราะห์หลวงของจักรวรรดิ คือ ดาวเคราะห์ทรานทอร์ ซึ่งอยู่ใจกลางกาแลกซี่

## ประวัติศาสตร์
*จ.ศ. 1 ก่อตั้งจักรวรรดิสากลจักรวาล มีแฟรงเกนที่ 1 เป็นจักรพรรดิองค์แรก 
*ไม่ระบุ โลกก่อกบฏต่อต้านจักรวรรดิครั้งที่ 1 และ 2
*จ.ศ. 750 โลกก่อกบฏต่อต้านจักรวรรดิครั้งที่ 3
*จ.ศ. 827 จักรวรรดิสากลจักรวาลประกอบด้วยดวงดาวที่มีคนอยู่ทั้งหมด 200 ล้านพิภพ และประชากรกว่าห้าแสนล้านล้านคน 
*จ.ศ. 11350 (ประมาณ) ทรานทอร์ นครหลวงของจักรวรรดิ ปกคลุมด้วยโลหะทั้งหมด
*จ.ศ. 12008 ฮาริ เซลด็อน เริ่มงานค้นคว้าด้านอนาคตประวัติศาสตร์
*จ.ศ. 12010 จักรพรรดิคลีออนที่หนึ่งขึ้นเป็นจักรพรรดิหลังจากการตายของบิดา จักรพรรดิสตาเนลที่หก
*จ.ศ. 12038 จักรพรรดิคลีออนที่ 1 ถูกลอบปลงพระชนม์
*จ.ศ. 12038 บรรดานายทหารผู้คุมกำลังรบเข้ายึดอำนาจปกครองทรานทอร์
*จ.ศ. 12058 จักรพรรดิเอจิสที่ 14 คืนสู่บัลลังก์
*จ.ศ. 12058 การก่อความไม่สงบที่พิภพแซนแทนนี่
*จ.ศ. 12068 การก่อตั้งสถาบันสถาปนาแห่งที่หนึ่งและสอง 
*จ.ศ. 12068 นักคณิตศาสตร์ฮาริ เซลดอน พยากรณ์ถึงการล่มสลายของจักรวรรดิด้วยวิชาอนาคตประวัติศาสตร์ (Psychohistory) ว่าจะล่มสลายภายใน 300 ปี และจักรวรรดิใหม่ต้องใช้เวลาอีก 30,000 ปีกว่าจะฟื้นตัวได้ดังเดิม

## อ้างอิง

## ข้อมูลปฐมภูมิ
* 

หมวดหมู่:บันเทิงคดีแนววิทยาศาสตร์
หมวดหมู่:จักรวรรดิสมมุติ
หมวดหมู่:ไอแซค อสิมอฟ
หมวดหมู่:สถาบันสถาปนา
0.999...

300px|right|alt=|จำนวนทศนิยมที่มีเลข 9 ไปแบบอนันต์
ในทางคณิตศาสตร์ ทศนิยมซ้ำ 0.999... ซึ่งสามารถเขียนได้ในรูป 0.\bar{9} , 0.\dot{9} หรือ \ 0.(9) มีค่าเท่ากับจำนวนจริง 1 หรือกล่าวในอีกทางหนึ่งคือ "0.999..." เป็นการนำเสนอจำนวนเดียวกันกับสัญลักษณ์ "1"

หรือจะกล่าวอีกแบบก็คือ ทุกๆจำนวนที่เป็นทศนิยมรู้จบ (ที่ไม่ใช่ 0) จะสามารถเขียนได้สองรูปแบบ (เช่น 8.32 = 8.31999...)

## การพิสูจน์


\begin{align}
0.999\ldots &= \frac{9}{10} + \frac{9}{100} + \frac{9}{1000} + \cdots \\
&= -9 + \left( \frac{9}{1} + \frac{9}{10} + \frac{9}{100} + \frac{9}{1000} + \cdots \right) \\
&= -9 + 9 \sum_{k=0}^\infty \left( \frac{1}{10} \right)^k \\
&= -9 + 9 \left( \frac{10}{9} \right) \\
&= 1 \\
\end{align}


ซ.ต.พ.

## การพิสูจน์เชิงพีชคณิต

### การดำเนินการทางพีชคณิต

หลายคนอาจคิดว่า การพิสูจน์ข้างต้นมีข้อผิดพลาดที่สูตรของอนุกรมลู่เข้า นี่เป็นการพิสูจน์ที่ง่ายกว่า


\begin{align}
x &= 0.999\ldots \\
10x - x &= 9.999\ldots - 0.999\ldots \\
9x &= 9 \\
x &= 1 \\
\end{align}


หรือง่ายกว่านี้ :


\begin{align}
0.333\dots &{} = \frac{1}{3} \\
3 \times 0.333\dots &{} = 3 \times \frac{1}{3} = \frac{3 \times 1}{3} \\
0.999\dots &{} = 1
\end{align}



\begin{align}
0.111\dots & {} = \frac{1}{9} \\
9 \times 0.111\dots & {} = 9 \times \frac{1}{9} = \frac{9 \times 1}{9} \\
0.999\dots & {} = 1
\end{align}


หรือ

\begin{align}
N &= 0.999...-(1) \\
10N &= 9.999...-(2) \\
(2)-(1); 10N-N &= 9.999... - 0.999... \\
9N &= 9 \\
N &= \frac{9}{9} = 1\\
\end{align}

### ช่วงของจำนวนจริง
การพิสูจน์นี้ใช้คุณสมบัติของจำนวนจริง ถ้าหาก 0.999... และ 1 เป็นจำนวนจริงที่แตกต่างกันแล้ว มันจะมีจำนวนจริงในช่วง (0.999... , 1) อยู่เป็นจำนวนอนันต์ แต่ในความเป็นจริง มันไม่มีจำนวนนั้น แสดงว่าสมมติฐานที่ว่า 0.999... กับ 1 แตกต่างกันนั้นผิด ที่จริงแล้วมันมีค่าเท่ากัน

### เศษส่วน
เมื่อหารเลขโดดด้วย 9 มันจะได้ทศนิยมซ้ำของจำนวนนั้น


\begin{align}
1 / 9 &= 0.111\ldots \\
2 / 9 &= 0.222\ldots \\
3 / 9 &= 0.333\ldots \\
\vdots &\qquad \vdots \\
9 / 9 &= 0.999\ldots = 1 \\
\end{align}


แต่ว่า การหารด้วยตัวเอง จะมีค่าเท่ากับ 1 ดังนั้น 0.999... = 1

## ดูเพิ่ม
* ทศนิยมซ้ำ
* อนุกรมเรขาคณิต
* อนุกรมลู่เข้า
* อนุกรมอนันต์
* ลิมิต

หมวดหมู่:ปฏิทรรศน์ทางคณิตศาสตร์
หมวดหมู่:จำนวนจริง
หมวดหมู่:หนึ่ง
ถนนกะออม

**ถนนกะออม** () เป็นถนนสายสั้น ๆ ที่เชื่อมระหว่างถนนนครสวรรค์กับถนนราชดำเนินนอก ในท้องที่แขวงวัดโสมนัส เขตป้อมปราบศัตรูพ่าย กรุงเทพมหานคร มีความยาวประมาณ 135 เมตร

ถนนกะออมสร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2443 ทรงพระกรุณาโปรดเกล้าฯ ให้ตัดถนนเชื่อมระหว่างถนนนครสวรรค์กับถนนราชดำเนินนอก และพระราชทานนามว่า ถนนกะออม และในคราวเดียวกันได้พระราชทานนามถนนที่ตัดหลังวัดโสมนัสวิหาร ว่า ถนนพะเนียง
## แหล่งข้อมูลอื่น
* 

กระออม
กระออม
ถนนศรีอยุธยา

[thumb|250px|right|ถนนศรีอยุธยาบริเวณหน้า[โรงพยาบาลพญาไท 1]]
[thumb|250px|[สนามเสือป่า]]
[thumb|250px|[โรงเรียนมัธยมวัดเบญจมบพิตร]]
**ถนนศรีอยุธยา** () เป็นถนนสายหนึ่งในกรุงเทพมหานคร มีระยะทางเริ่มตั้งแต่ถนนราชปรารภ ต่อจากถนนจตุรทิศ ในเขตราชเทวี ไปทางทิศตะวันตก ตัดกับถนนพญาไท (สี่แยกพญาไท) ถนนพระรามที่ 6 (สี่แยกศรีอยุธยา) ถนนกำแพงเพชร 5 และทางรถไฟสายเหนือ เข้าสู่ท้องที่เขตดุสิต จากนั้นตัดกับถนนสวรรคโลก (สี่แยกเสาวนี) ถนนพระรามที่ 5 (สี่แยกวัดเบญจฯ) ถนนราชดำเนินนอก (สี่แยกหน้าลานพระบรมรูปทรงม้า) ถนนนครราชสีมา (สี่แยกหอประชุมทหารบก) และถนนสามเสน (สี่แยกสี่เสาเทเวศร์) และสิ้นสุดที่ริมแม่น้ำเจ้าพระยา 

## ประวัติ
ถนนศรีอยุธยาเดิมชื่อ "ถนนดวงตะวัน" เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเป็นถนนเส้นหนึ่งในโครงการถนนของอำเภอดุสิต ซึ่งทรงริเริ่มขึ้นพร้อมกับการสร้างพระราชวังดุสิตในปี พ.ศ. 2441 โดยโปรดเกล้าฯ ให้สร้างถนนขึ้นในพื้นที่ตั้งแต่ถนนราชปรารภจนถึงแม่น้ำเจ้าพระยา พระราชทานชื่อถนนว่า "ดวงตะวัน" ซึ่งมาจากเครื่องลายครามของจีนที่มีภาพดวงอาทิตย์โผล่ขึ้นจากทะเล ต่อมาในวันที่ 16 กุมภาพันธ์ พ.ศ. 2462 รัชสมัยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้เปลี่ยนชื่อถนนดวงตะวันนอก ถนนดวงตะวันใน และถนนดวงตะวันหน้า ตั้งแต่แม่น้ำเจ้าพระยาถึงถนนราชปรารภ เป็น "ถนนศรีอยุธยา" โดยทรงตั้งชื่อตามพระนามกรมที่ทรงเคยดำรงตำแหน่ง คือ "กรมขุนเทพทวาราวดี" ซึ่งหมายถึง กรุงศรีอยุธยา

## สถานที่สำคัญที่อยู่บนถนนศรีอยุธยา

### เขตดุสิต
*กองพลที่ 1 รักษาพระองค์
* วังปารุสกวัน (กองบัญชาการตำรวจนครบาล)
* สวนอัมพร 
* กองทัพภาคที่ 1
* สนามเสือป่า
* สำนักพระราชวัง
* มูลนิธิชัยพัฒนา
* วัดเบญจมบพิตรดุสิตวนารามราชวรวิหาร
* พระตำหนักจิตรลดารโหฐาน
* กรมสวัสดิการทหารบก
* อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
* มูลนิธิโครงการสารานุกรมไทยสำหรับเยาวชนฯ
* สถานศึกษา
** มหาวิทยาลัยเทคโนโลยีราชมงคลพระนคร วิทยาเขตโชติเวช
** โรงเรียนมัธยมวัดเบญจมบพิตร
** โรงเรียนจิตรลดา (สายอาชีพ)

### เขตราชเทวี
*กระทรวงการต่างประเทศ
* กรมทางหลวง
* สำนักป้องกันและบรรเทาสาธารณภัยกรุงเทพมหานคร
* โรงพยาบาลสงฆ์
* กองพันทหารสารวัตรที่ 11
* กระทรวงการอุดมศึกษา วิทยาศาสตร์ วิจัยและนวัตกรรม
* สถานีวิทยุศึกษา สถานีวิทยุโทรทัศน์เพื่อการศึกษา ศูนย์เทคโนโลยีดิจิทัลเพื่อส่งเสริมการเรียนรู้ กรมส่งเสริมการเรียนรู้ กระทรวงศึกษาธิการ
* อาคารวรรณสรณ์
* วังสวนผักกาด
* โรงพยาบาลพญาไท 1
* ศูนย์การแพทย์รามาธิบดีศรีอยุธยา คณะแพทยศาสตร์โรงพยาบาลรามาธิบดี มหาวิทยาลัยมหิดล (กำลังก่อสร้าง แล้วเสร็จปี พ.ศ. 2573)
* สถานศึกษา
** โรงเรียนอำนวยศิลป์
** คณะเภสัชศาสตร์ มหาวิทยาลัยมหิดล
** โรงเรียนพญาไท
** โรงเรียนสันติราษฎร์วิทยาลัย
** โรงเรียนศรีอยุธยา

## รายชื่อทางแยก

## อ้างอิง
*

## แหล่งข้อมูลอื่น
*

หมวดหมู่:ถนนในกรุงเทพมหานคร
หมวดหมู่:ถนนในเขตดุสิต
หมวดหมู่:ถนนในเขตราชเทวี
หมวดหมู่:สถานที่ที่ตั้งชื่อตามพระนามของพระบาทสมเด็จพระมงกุฎเกล้าเจ้าอยู่หัว
หมวดหมู่:เทเวศร์